MESTSKÁ ČASŤ BRATISLAVA-NOVÉ  MESTO

Materiál na zasadnutie
Miestneho zastupiteľstva
Dňa: 12.02.2013

NÁVRH
na zapojenie rezervného fondu na čerpanie kapitálových výdavkov vo výške 10 000 €

Predkladá:	Materiál obsahuje:	
Ing. Ľudovít Kollárik
prednosta	1. Návrh uznesenia	
	2. Dôvodovú správu	

Spracovateľ:	Stanovisko právnej skupiny:	
Ing. Ľubomír Baník	- nie je potreba právneho posúdenia	
poverený vedením Oddelenia VaI a VS,SBaNP		

Na rokovanie prizvať:	
spracovateľa	

			

Február 2013
NÁVRH  UZNESENIA

Miestne   zastupiteľstvo

schvaľuje

A.	Navýšenie rozpočtu v časti kapitálových výdavkov vo výške 10 000 € za účelom obstarania úžitkového motorového vozidla s nasledovnými parametrami:
-	malé úžitkové vozidlo na prepravu menej ako 5 osôb,
-	benzín, objem max. 1,6  62 kW/85 k ,
-	spotreba priemerná do 8 l, v meste do 10 l,
-	oceľové kolesá,
-	zadné sedadlá sklápateľné a vyťahovateľné.

B.	Navýšenie kapitálových príjmov zapojením Rezervného fondu vo výške 10 000 € na stanovený účel. 

-	bez pripomienok

-	s pripomienkami

Dôvodová  správa

Dôležitou činnosťou Oddelenia vnútornej správy, správy bytov a nebytových priestorov MÚ MČ BNM je zabezpečenie opravy a údržby spravovaných budov, objektov bytových a nebytových priestorov a garáží, zabezpečenie údržby a opráv ochranných stavieb civilnej ochrany, základných škôl, materských škôl a klubov dôchodcov.
V minulosti sa tieto činnosti zabezpečovali prostredníctvom externých služieb. Na základe nahlásenia poruchy užívateľom uskutočnil referent oddelenia obhliadku a posúdil stav a oprávnenosť uhradenia nákladov na odstránenie poruchy (havárie) Miestnym úradom MĆ BNM. Referent na základe výsledkov verejného obstarávania objednal externú firmu a tá opravu vykonala. Takýmto spôsobom sa čas opravy a údržby neúmerne predlžoval a náklady na opravu sa zvyšovali o zisk externých firiem. 
Z dôvodu znižovania stále rastúcich nákladov na opravy a údržbu spravovaných bytových a nebytových priestorov prijalo vedenie Oddelenia vnútornej správy, správy bytov a nebytových priestorov rozhodnutie o vykonávaní týchto služieb autonómne. 

Pre zabezpečenie nevyhnutne bezprostredných údržbárskych výkonov je opodstatneným zakúpenie malého úžitkového vozidla. Prostredníctvom dopravného prostriedku by sa zabezpečovala:

-	efektívna a bezpečná preprava zamestnanca, základného náradia a servisného materiálu potrebného v súvislosti s vykonávaním opráv, servisu a riešenia havárií,
-	rýchle, bezpečné a efektívne riešenie objednávky,
-	preprava  osôb a materiálu na obhliadky porúch, havárií a ich pohotové odstraňovanie v súčinnosti s odbornými firmami (ak situácia vyžaduje externú súčinnosť),
-	prepravy  zamestnancov na  obhliadky bytových a nebytových priestorov MČ BNM, školských a predškolských zariadení, klubov dôchodcov a pod., ktoré sú nevyhnutné pre prípravu a zabezpečenie verejných obstarávaní,
-	prepravy  materiálov a technického vybavenia pre zasadnutia Miestnej rady a rokovania Miestneho zastupiteľstva,
-	prepravy  tovarov zaobstarávaných formou priamych nákupov,
-	funkcie alternatívneho zabezpečenia potrieb prepravy v školských a predškolských zariadeniach MČ BA NM a v kluboch dôchodcov.

Nové, konštrukčne moderné vozidlo, prispôsobené takejto požadovanej servisno-dopravnej funkcii, navyše  s niekoľkoročnou garanciou poskytuje v oblasti prepravy osôb, náradia a materiálov záruku vyššej bezpečnosti a spoľahlivosti. Nové vozidlo, oproti vozidlu starému  má neporovnateľne nižší pomer finančných nákladov na servis, pravidelnú údržbu a prevádzku v oblasti spotreby PHM. Nové vozidlo po najazdení určeného počtu kilometrov si zachová istú ekonomickú hodnotu a je možné sa v budúcnosti alternatívne rozhodnúť o jeho zhodnotení alebo ďalšom využívaní.